**Prof. Dr. Sokol Axhemi**

**Prof. Dr. Sokol Axhemi** është pedagog me kohë të plotë pranë Departamentit të Gjeografisë, Fakulteti i Historisë dhe i Filologjisë, Universiteti i Tiranës. Ka një përvojë pune mbi 35 vjeçare në arsimin e lartë, si pedagog dhe kërkues shkencor, pranë Departamenteve të Gjeografisë në Universitetin e Shkodrës dhe në Universitetin e Tiranës. Pas diplomimit në Gjeografi, në vitin 1989, dhe përfundimit të Shkollës Doktorale, në 1996, fushat e interesit dhe të kërkimit shkencor janë të lidhura me gjeografinë humane. Fushat e mësimdhënies janë të fokusuara në Gjeografi Sociale, Gjeografi e Popullsisë dhe e Vendbanimeve, etj., si dhe ekspertiza e tij përfshin tematika si migracioni, zhvillimi i qëndrueshëm social, hapësira sociogjeografike, dhe politikat sociale. Sokol Axhemi ka fituar titullin akademik “Prof. Asoc. Dr” në vitin 2000 dhe “Prof. Dr.” në vitin 2004. Ai është autor i mbi 70 artikujve shkencorë kombëtarë dhe ndërkombëtarë, si dhe i 8 teksteve universitare. Ka marrë pjesë në mbi 40 konferenca ndërkombëtare në Europë dhe më gjerë, si dhe ka kontribuar në mbi 15 projekte kërkimore kombëtare dhe ndërkombëtare, përfshirë projekte të financuara nga Erasmus+, AKKSHI, BE, dhe UNICEF. Në disa mandate ka qenë pjesë e strukturave të ndryshme drejtuese akademike në nivel Fakulteti dhe Universiteti.